hu hu hu hu hu hu hu hu hu hu hu hu hu hu hu en de hu hu hu hu hu hu hu fr hu fr de hu hu hu hu en hu hu en hu hu hu en hu en hu en hu hu hu hu hu en en hu hu hu hu hu hu en en hu en hu en en en en hu en en
Adatletöltés – Tachotax KFT – Minden, ami tachográf!
Flow Count II – Átfolyásmérő kijelző
Miért, és mikor kell letöltenem az adatokat?
Digitális tachográf esetén az adatok két helyen tárolódnak. A vezetéssel kapcsolatos bejegyzések a gépjárművezetői kártyán, a járművel kapcsolatosak pedig a tachográf központi memóriájában. Mindkét eszköz tároló kapacitása véges, ezért az esetleges adatvesztés elkerülése érdekében rendszeres időközönként mindkettőt le kell tölteni. A jogszabály által előírt határidő a tachográf adatok esetén 90 nap, a kártya esetén 28 nap. A vállalkozás tulajdonában lévő, üzembentartói kártyát nem kell letölteni, a kártya csak azonosításra szolgál. A vezetői kártyát akkor is le kell tölteni 28 naponként, ha a kártyádat nem használod!
Fontos megjegyezni, hogy az előírtnál gyakrabban le lehet tölteni mind a kártyát, mind a tachográfot, mivel a letöltés nem törli az adatokat egyik eszközről sem. Adattörlés, – és ezzel adatvesztés – csak abban az esetben fordulhat elő, ha az eszköz betelik. Ilyenkor a legkorábbi bejegyzéstől kezdve az adatok felülíródnak, a letöltés hiánya ebben az esetben végzetes, pótolhatatlan adatvesztést jelenthet!
Mivel a kártyán, és a tachográfon tárolt adatok is egyediek, és pótolhatatlanok azért erősen ajánlott a letöltött adatokat legalább két különböző helyen tárolni.
Figyelj rá, hogy a kártyát akkor is 28 naponta letöltsd, ha nem használod!
Hogyan tölthetem le az adatokat?
1. A tachográf letöltése:
Az adatok lementéséhez két dologra lesz szükséged: a hozzáférést biztosító azonosító kártyára, és egy úgynevezett letöltőkulcsra. A letöltőkulcs végzi az adatok letöltését. Ezekből az eszközökből nagyon sok fajta létezik, különbség lehet a memória méretében, az extra funkciókban, de mindegyik használható az összes forgalomban lévő tachográf kiolvasására.
Ha megvannak a szükséges eszközök a dolgod csak annyi, hogy az üzembentartói kártyádat a tachográf 2. kártyanyílásába helyezed, és a letöltőeszközt a tachográf adatcsatlakozójához kapcsolod. Ennek a csatlakozónak a helye menetírónként eltérő lehet. A siemens VDO 1381 tachográfon, a letöltésre szolgáló csatlakozót egy kinyitható ‘ajtó’ takarja a kijelző alatt. Stoneridge tachográfoknál a csatlakozó a nyomtatópapír melett található, hozzáférni a papírtartó kiszedésével tudsz!
Amint az eszközt csatlakoztattad, és a letöltőeszközön a szükséges beállításokat elvégezted, a letöltés elindul. Az adatok lementéséhez szükséges idő sok dologtól függ, például a tachográfon tárolt adat mennyiségétől, a letölteni kívánt időtartamtól, és a letöltőkulcs sebességétől. A teljes adatletöltés körülbelül 30-45 percet vesz igénybe.
Ha a letöltés kész, és mindent jól csináltál, mikor a letöltőeszközt a számítógépedhez csatlakoztatod egy .ESM, vagy.DDD kiterjesztésű fájlt találsz rajta. Nincs más dolgod, mint az adatokat a számítógépedre másolni. A tachográf adatokat nem kell kiértékelni.
[lightbox style=”modern” image_path=”https://tachotax.eu/wp-content/uploads/2013/01/folyamat_kicsi.png” popup=”https://tachotax.eu/wp-content/uploads/2013/01/folyamat.png” link_to_page=”” target=”” description=”” size=”portrait_thumb”]
2. A kártya letöltése:
A vezetői kártya letöltéséhez két dologra lesz szükség. Egy asztali kártyaolvasóra – vagy egy letöltőkulcsra, ami rendelkezik beépített kártyaolvasóval – ,és egy mai átlagnak megfelelő számítógépre. Helyezd a kártyát az olvasóba, és járj el az általad használt program utasításainak megfelelően. A kártya letöltési sebessége függ a kártyaolvasó sebességétől, és az használt programtól is, átlagosan 1-2 percet vesz igénybe.
Sikeresen letöltötted a kártyádat, ezzel a rendelet előírásainak felét már teljesítetted. A gépeden most egy .ESM kiterjesztésű fájlt látsz, ez egy nyers kártyafájl. Ahhoz hogy ebből egy ebből a vállalkozásod számára hasznos információkat tudj nyerni igénybe kell venned a kiértékelő program segítségét.
2. A kártya letöltése tachográfon keresztül:
Ha nem rendelkezel asztali kártyaolvasóval, és a letöltőeszközöd sem tud kártyát olvasni, akkor egy megoldás maradt a kártya adatinak letöltésére, hogy a tachográfot használva töltsd le.
Ehhez a megoldáshoz, helyezd az üzembentartói kártyát a tachográf 2. kártyanyílásába, a letölteni kívánt vezetői kártyát az 1. nyílásba.   Csatlakoztasd a letöltőeszközt a tachográfhoz, azután a kártyád letöltés automatikusan elindul.
A tachográfról, és kártyáról letöltött adatok később nem pótolhatók, ezért mindig leglább két helyen archiváld őket!
Ismerkedj meg az adatkiértékelés folyamatával, és fortélyaival, hogy mindig naprakész információkkal rendelkezz!
Add Copyright in Wordpress Dashboard: Appearance > Customize